text: Hellevad Skole løber sig til lavt sygefravær
  03 november 2014 kl. 13.06
  Kun en enkelt lærer har været sygemeldt siden sommerferien. Fælles løbetur for elever og lærere er en del af forklaringen.
  Selvom rigtig mange skoler melder om et stigende sygefravær efter den seneste skolereform og ændringer af lærernes overenskomst, så er der også eksempler på skoler med lavt sygefravær.
  På Hellevad Skole ved Rødekro har der i dette skoleår næsten ingen sygdom været, og derfor havde skolen i dag besøg af Lotte Rod, der er undervisningsordfører for de Radikale.
  Folketingspolitikeren har sat sig for at finde ud af, hvorfor sygefraværet på mange skoler er steget med op mod 25 procent. Derfor havde Lotte Rod i dag taget løbeskoene på for at løbe med og høre nærmere om erfaringerne på Hellevad Skole.
  Hør og se Lotte Rod her
  Varighed 0:30
  